ระเบียบคณะอนุกรรมการบริหารกองทุนระเบียบคณะอนุกรรมการบริหารกองทุนฟื้นฟูสมรรถภาพคนพิการว่าด้วยหลักเกณฑ์วิธีการ และเงื่อนไขการให้กู้ยืมเงินกองทุนฟื้นฟูสมรรถภาพคนพิการพ.ศ.2542------------ อาศัยอำนาจตามความในข้อ5 (4) แห่งระเบียบคณะกรรมการฟื้นฟูสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการพ.ศ. 2536 แก้ไขเพิ่มเติมโดยระเบียบคณะกรรมการฟื้นฟูสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการ (ฉบับที่ 2)พ.ศ. 2541 คณะอนุกรรมการบริหารกองทุนฟื้นฟูสมรรถภาพคนพิการจึงวางระเบียบการกู้ยืมเงินกองทุนฟื้นฟูสมรรถภาพคนพิการไว้ ดังนี้ ทั่วไป ------------ ข้อ1 ระเบียบนี้เรียกว่า"ระเบียบคณะอนุกรรมการบริหารกองทุนฟื้นฟูสมรรถภาพคนพิการ ว่าด้วยหลักเกณฑ์ วิธีการและเงื่อนไขการให้กู้ยืมเงินกองทุนฟื้นฟูสมรรถภาพคนพิการ พ.ศ. 2542" ข้อ2ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ3 ให้ยกเลิกระเบียบการกู้ยืมเงินกองทุนฟื้นฟูสมรรถภาพคนพิการ พ.ศ. 2538 บรรดาระเบียบข้อบังคับและคำสั่งอื่นใดที่กำหนดไว้ในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทน ข้อ4 ในระเบียบนี้ "เงินกองทุน"หมายความว่า เงินทุนหมุนเวียนเพื่อการให้กู้ยืมเป็นทุนประกอบอาชีพหรือเพื่อขยายกิจการ "คณะกรรมการ"หมายความว่า คณะอนุกรรมการบริหารกองทุนฟื้นฟู้สมรรถภาพคนพิการสำหรับในส่วนกล่าวและให้หมายความรวมถึงคณะอนุกรรมการสาขาการฟื้นฟูสมรรถภาพคนพิการประจำจังหวัดสำหรับในส่วนภูมิภาค ซึ่งได้รับมอบหมายจากคณะอนุกรรมการบริหารกองทุนฟื้นฟูสมรรถภาพคนพิการด้วย "สำนักงาน"หมายความว่า สำนักงานคณะกรรมการฟื้นฟูสมรรถภาพคนพิการ หรือสำนักงานประชาสงเคราะห์จังหวัด แล้วแต่กรณี "อธิบดี"หมายความว่า อธิบดีกรมประชาสงเคราะห์ ข้อ5การเบิกจ่ายเงินให้กู้ยืมเงินกองทุนที่มิได้กำหนดไว้ในระเบียบนี้ให้ถือปฏิบัติตามระเบียบของทางราชการ ข้อ6ให้อธิบดีเป็นผู้รักษาการตามระเบียบนี้และมีอำนาจกำหนดวิธีปฏิบัติเพื่อประโยชน์ในการปฏิบัติงานได้เท่าที่ไม่ขัดหรือแย้งกับระเบียบนี้ หมวด 1 วัตถุประสงค์ของการให้กู้ยืม ------------ ข้อ7 การให้กู้ยืม มีวัตถุประสงค์ ดังนี้ เพื่อการประกอบอาชีพ เพื่อการขยายกิจการ หมวด 2 คุณสมบัติของผู้มีสิทธิกู้ยืม ------------ ข้อ8 ผู้มีสิทธิกู้ยืมเงินกองทุนต้องเป็นคนพิการที่มีคุณสมบัติและไม่มีลักษณะต้องห้าม ดังนี้ (1) เป็นคนพิการ ที่ได้จดทะเบียนแล้วตามกฎหมายว่าด้วยการฟื้นฟูสมรรถภาพคนพิการ (2) มีอายุไม่ต่ำกว่าสิบห้าปี บุคคลที่มีอายุต่ำกว่ายี่สิบปีบริบูรณ์ต้องได้รับความยินยอมจากบิดา มารดา หรือผู้ปกครองก่อน (3)ต้องงมีชื่อในทะเบียนบ้านอยู่ในท้องที่ที่ยื่นขอกู้กรณีที่ไม่มีชื่ออยู่ในทะเบียนบ้านในท้องที่นั้นต้องได้รับการรับรองจากเจ้าหน้าที่องค์กรท้องถิ่นหรือกรรมการขององค์กรคนพิการที่มีฐานะเป็นนิติบุคคล (4) ไม่มีหนี้ค้างจากกองทุนนี้ ทั้งนี้ มิให้ใช้บังคับกับการให้กู้ยืมเงินตามข้อ 14 เว้นแต่คณะอนุกรรมการจะมีความเห็นเป็นอย่างอื่น คนพิการที่มีอายุต่ำกว่ากำหนดตามวรรคหนึ่ง (2) อาจมีสิทธิกู้ได้เมื่อคณะอนุกรรมการเห็นว่าเพื่อความเหมาะสมแก่การดำรงชีพหรือการประกอบอาชีพ ข้อ9 ผู้มีสิทธิกู้ยืมเงินกองทุนจะต้องมีหลักฐานประกอบดังนี้ (1) สำเนาสมุดประจำตัวคนพิการ (2) สำเนาทะเบียนบ้าน (3) สำเนาเอกสารหลักฐานการศึกษา หรือประกาศนียบัตรหรือวุฒิบัตรผ่านการฝึกอบีรมวิชาชีพ (ถ้ามี) (4)รูปถ่ายเต็มตัวเห็นสภาพความพิการขนาดโปสการ์ด 2 รูป (5) แผนผังที่พักอาศัย หรือที่ประกอบกิจการ (6)วัตถุประสงค์ในการขอกู้ยืมเงินและประมาณการค่าใช้จ่าย หมวด 3 การยื่นคำร้องขอกู้ยืม ------------ ข้อ10ให้ผู้มีสิทธิกู้ยืมยื่นคำร้องจขอกู้เงินที่สำนักงานเพื่อตรวจสอบเอกสารและข้อเท็จจริงเมื่อหัวหน้าสำนักงานตรวจสอบเอกสารและข้อเท็จจริงแล้วให้นำเสนอความเห็นต่อคณะอนุกรรมการพิจารณา คณะอนุกรรมการต้องประชุมพิจารณาคำร้องขอกู้เงินอย่างน้อยทุกสองเดือนต่อครั้งเว้นแต่ไม่มีคำร้องขอที่ผ่านการตรวจสอบข้อเท็จจริง หมวด 4 หลักประกันการกู้ยืมและการทำสัญญากู้ยืมเงิน ------------ ข้อ11 การกู้ยืมเงินนั้นผู้กู้ต้องหาบุคคลค้ำประกันและสามารถมาทำสัญญาค้ำประกันต่อเจ้าหน้าที่ได้ด้วย บุคคลผู้ค้ำประกันต้องมีคุณสมบัติและไม่มีลักษณะต้องห้าม ดังนี้ (1) มีความสามารถในการทำนิติกรรม (2)มีภูมิลำเนาเป็นหลักแหล่งมั่นคงและมีชื่ออยู่ในทะเบียนบ้านในท้องที่ที่ยื่นขอกู้ (3)ต้องไม่เป็นบุคคลที่มีประวัติการค้างชำระหนี้เงินกองทุนติดต่อกันหลายงวด (4)ต้องไม่เป็นบุคคลที่มีถิ่นที่อยู่ไม่แน่นอน ทั้งนี้บุคคลผู้ค้ำประกันจะสามารถค้ำประกันผู้กู้ยืมได้ไม่เกินหนึ่งรายเว้นแต่ผู้กู้ที่ค้ำประกันไว้นั้นได้ชำระหนี้ครบถ้วนแล้ว ข้อ12เมื่อคณะอนุกรรมการพิจารณาอนุมัติให้กู้ยืมเงินแล้วให้สำนักงานจัดการให้ผู้กู้ยืมทำสัญญากู้ยืมกับอธิบดีหรือผู้ซึ่งอธิบดีมอบหมายถ้าผู้ได้รับอนุมัติให้กู้ยืมรายใดไม่มาทำสัญญาภายใน 1 ปี หรือไม่มารับเงินหลังจากทำสัญญาแล้ว 6 เดือน นับแต่วันที่แจ้งให้ทราบให้ถือว่าการขอกู้ยืมในครั้งนั้นเป็นอันยกเลิกแต่ไม่ระงับสิทธิในการยื่นขอกู้ยืมใหม่ การกู้ยืมเงินและการค้ำประกันให้จัดทำสัญญาต่ออธิบดีหรือผู้ซึ่งอธิบดีมอบหมาย โดยให้จัดทำ จำนวน 3 ฉบับ มอบให้ผู้กู้ยืม 1 ฉบับ ผู้ค้ำประกัน 1ฉบับ และสำนักงานเก็บไว้ 1 ฉบับ ข้อ13ผู้กู้ยืมซึ่งเป็นผู้เยาว์หรือผู้เสมือนไร้ความสามารถนั้นการทำสัญญากู้ยืมต้องได้รับความยินยอมจากผู้แทนโดยชอบธรรมหรือผู้พิทักษ์ แล้วแต่กรณี หมวด 5 อำนาจการอนุมัติเงินกู้ยืมและสั่งจ่ายเงินกองทุน ------------ ข้อ14ให้คณะอนุกรรมการเป็นผู้มีอำนาจในการอนุมัติให้กู้ยืม เพื่อเป็นทุนเริ่มต้นประกอบอาชีพรายละไม่เกินสองหมื่นบาทและหรือเพื่อเป็นทุนในการขยายกิจการที่ได้ดำเนินการมาแล้วไม่น้อยกว่าหนึ่งปีอีกรายละไม่เกินสองหมื่นบาทเว้นแต่คณะอนุกรรมการจะพิจารณาเห็นเป็นอย่างอื่น แต่ทั้งนี้ต้องไม่เป็นการขัดต่อระเบียบคณะกรรมการฟื้นฟูสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการ พ.ศ. 2536 และแก้ไขเพิ่มเติมโดยระเบียบคณะกรรมการฟื้นฟูสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการ(ฉบับที่ 2) พ.ศ. 2541 การพิจารณาของคณะอนุกรรมการให้คำนึงถึงความสามารถในการชำระหนี้ด้วย หลักเกณฑ์ใช้ประกอบการพิจารณาให้กู้ยืมเงินกองทุนให้คำนึงถึงประกาศของอธิบดีในฐานะประธานคณะอนุกรรมการฟื้นฟูสมรรถภาพคนพิการที่แนบท้ายระเบียบนี้(ถ้ามี) ข้อ14ให้อธิบดีหรือผู้ที่ได้รับมอบหมายเป็นผู้มีอำนาจอนุมัติสั่งจ่ายเงินของกองทุน หมวด 6 การชำระหนี้ การเร่งรัดหนี้ การรับสภาพหนี้ ------------ ข้อ16 การชำระคืนเงินกู้ให้ผู้กู้ผ่อนชำระเป็นรายเดือนภายในระยะเวลาไม่เกินห้าปี นับแต่วันที่รับเงินกู้ตามสัญญาโดยไม่มีดอกเบี้ยเว้นแต่ในรายที่คณะอนุกรรมการเห็นเป็นอย่างอื่น การชำระคืนเงินกู้ ให้ผู้กู้ยืมชำระตามสัญญาการกู้ยืมเงิน ณสำนักงานหรือชำระแก่ผู้ซึ่งได้รับมอบหมายจากอธิบดีโดยเข้าบัญชีกองทุน ข้อ17ถ้าผู้กู้ไม่ชำระหนี้ตามกำหนดตั้งแต่ 2 งวดขึ้นไปสำนักงานจะต้องเร่งรัดหนี้ให้เป็นไปตามสัญญาโดยเร็วโดยการจัดทำหนังสือเร่งรัดทวงหนี้หรือส่งเจ้าหน้าที่ออกติดตามพร้อมเก็บรวบรวมเอกสารรายงาน การติดตามทวงหนี้ไว้เป็นหลักฐานทุกครั้ง ข้อ18ให้สำนักงานหรือผู้ซึ่งอธิบดีมอบหมายตรวจสอบรายละเอียดจำนวนเงินที่ลูกหนี้ค้างชำระณ วันสิ้นปีงบประมาณและดำเนินการแจ้งให้ลูกหนี้ทุกรายยืนยันจำนวนหนี้คงค้างในใบรับสภาพหนี้ตามแบบที่กำหนดท้ายระเบียบนี้ กรณีที่ลูกหนี้ปฏิเสธหรือเพิกเฉย ให้รายงานกรมประชาสงเคราะห์ หมวด 7 การตัดหนี้สูญ ------------ ข้อ19 เมื่อหัวหน้าสำนักงานพิจารณาว่าทั้งผู้กู้ยืมและผู้ค้ำประกันไม่อยู่ในวิสัยใช้เงินคืนทั้งหมดหรือบางส่วนได้ให้รายงานสาเหตุแห่งการผิดสัญญาให้คณะอนุกรรมการพิจารณาเพื่อมีมติเสนอให้ดำเนินการตามกฎหมายหรือเพื่อนำเสนอคณะกรรมการพิจารณาก่อนเสนอขออนุมัติจำหน่ายเป็นหนี้สูญจากกระทรวงการคลัง ซึ่งหลักฐานประกอบรายงานดังกล่าว มีดังนี้ (1)สำเนาเอกสารสัญญากู้ยืมเงินและสัญญาค้ำประกัน (2)สำเนาเอกสารแสดงจำนวนเงินที่ผู้กู้ยืมได้ชำระหนี้และค้างชำระ (3)หลักฐานอื่นที่เป็นประโยชน์ต่อการประกอบการพิจารณา หมวด 8 การรายงานผลการดำเนินงาน ------------ ข้อ20ให้สำนักงานรายงานผลการดำเนินงานการกู้ยืมเงินกองทุนต่ออธิบดีภายในวันที่15 ของเดือนถัดไปและรายงานให้ที่ประชุมคณะอนุกรรมการและคณะกรรมการทราบทุกครั้ง ประกาศณ วันที่ 3 กันยายน พ.ศ. 2542 อิระวัชร์ จันทรประเสริฐ อธิบดีกรมประชาสงเคราะห์ ประธานคณะอนุกรรมการบริหารกองทุน ฟื้นฟูสมรรถภาพคนพิการ [ดูข้อมูลจากภาพกฎหมาย]